কোয়েল মল্লিক

**কোয়েল মল্লিক** (জন্ম: ২৮ এপ্রিল ১৯৮২, জন্ম নাম রুক্মিণী মল্লিক) একজন ভারতীয় বাংলা চলচ্চিত্র অভিনেত্রী। টলি-কুইন হিসেবে পরিচিত কোয়েল একবার ফিল্মফেয়ার পুরস্কার বাংলা, দুইবার বিএফজেএ পুরস্কার, একবার আনন্দলোক পুরস্কার লাভ করেন। ২০২৩ সালে পশ্চিমবঙ্গ সরকার তাকে মহানায়ক সম্মান পুরস্কার প্রদান করে।

তিনি অভিনেতা রঞ্জিত মল্লিকের মেয়ে। তিনি জিতের বিপরীতে *[[নাটের গুরু]]* (২০০৩) দিয়ে চলচ্চিত্রে অভিষেক করেন। তার অনেক চলচ্চিত্রে তার সহ-অভিনেতা ছিলেন জিৎ ও দেব। তার জনপ্রিয় কিছু চলচ্চিত্র হলো *[[শুভ দৃষ্টি]]* (২০০৫), *[[মন মানে না (২০০৮-এর চলচ্চিত্র)|মন মানে না]]* (২০০৮), *[[প্রেমের কাহিনী (২০০৮-এর চলচ্চিত্র)|প্রেমের কাহিনী]]* (২০০৮), *[[পাগলু]]* (২০১১), *[[পাগলু ২]]* (২০১২), *[[রংবাজ (২০১৩-এর চলচ্চিত্র)|রংবাজ]]* (২০১৩), *[[অরুন্ধতী (২০১৪-এর চলচ্চিত্র)|অরুন্ধতী]]* (২০১৪) এবং *[[বেশ করেছি প্রেম করেছি]]* (২০১৫)।

## প্রাথমিক জীবন এবং শিক্ষা
কোয়েল ১৯৮২ সালের ২৮ এপ্রিল পশ্চিমবঙ্গের কলকাতায় জন্মগ্রহণ করেন। তার পিতার নাম রঞ্জিত মল্লিক ও মাতার নাম দীপা মল্লিক। তিনি মেয়েদের মর্ডার্ণ হাই স্কুল থেকে তার স্কুলজীবন অতিবাহিত করেন। তিনি মনোবিজ্ঞান বিষয়ে কলকাতা বিশ্ববিদ্যালয়ের অধিভুক্ত গোখলে মেমোরিয়াল গার্লস কলেজ হতে বি.এস.সি (অনার্স) করেন।

২০১৫ সালের ফেব্রুয়ারিতে তিনি সুরিন্দার ফিল্মসের কর্ণধার নিসপাল সিং কে বিয়ে করেন। বাঙালি ও পাঞ্জাবি দুই নিয়মেই তার বিয়ে অনুষ্ঠান অনুষ্ঠিত  হয়। ২০২০ সালের ৫ মে তার এক‌টি পুত্র সন্তান হয়। ২০২৪ সালের ডিসেম্বর মাসে কোয়েল একটি কন্যা সন্তানের জন্ম দেন।

## কর্মজীবন

### চলচ্চিত্র

কোয়েল মল্লিক ২০০৩ সালে জিতের বিপরীতে *[[নাটের গুরু]]* সিনেমার মাধ্যমে চলচ্চিত্রে অভিষেক শুরু করেন। এই ছবির পর থেকে জিৎ-কোয়েল জুটি এক জনপ্রিয় জুটি হিসেবে বিভিন্ন সিনেমায় অভিনয় করেন (প্রায় ১১টি ছবিতে)। ২০০৪ সালে কোয়েল *দেবীপক্ষ, শুধু তুমি, বাদশাহ্‌, [[বন্ধন (২০০৪-এর চলচ্চিত্র)|বন্ধন]]* ছবিতে অভিনয় করেন। প্রথম দুটি ছবি বক্স অফিসে তেমন কিছু করতে না পারলেও *বাদশাহ্‌* খুবই হিট হয় এবং বক্স অফিসে ব্লকবাস্টার তকমা পায়। ২০০৫ সালে কোয়েল *[[শুভ দৃষ্টি]]*, *মানিক*, *যুদ্ধ*, *[[চোরে চোরে মাসতুতো ভাই]]* ছবিতে অভিনয় করেন। *যুদ্ধ* ছবিতে তিনি মিঠুন চক্রবর্তী ও দেবশ্রী রায়ের বিপরীতে অভিনয় করেন। ২০০৬ সালে আরো গুরুত্বপূর্ণ চরিত্রে, একজন সাংবাদিক হিসেবে *[[এমএলএ ফাটাকেষ্ট]]* ছবিতে অভিনয় করেন। সে ১৯৭০ সালে নির্মিত ''লাভ স্টোরির'' পুননির্মান *লাভ* ছবিতে ২০০৮ সালে অভিনয় করেন। ২০০৯ সাল হতে কোয়েল নানা বিখ্যাত ছবি যেমন *[[বলো না তুমি আমার (২০১০-এর চলচ্চিত্র)|বলো না তুমি আমার]]*, *[[দুই পৃথিবী (২০১০-এর চলচ্চিত্র)|দুই পৃথিবী]]*, *[[পাগলু]]*, *[[হান্ড্রেড পার্সেন্ট লাভ]]*, *[[হেমলক সোসাইটি (চলচ্চিত্র)|হেমলক সোসাইটি]]*, *[[পাগলু ২]]* সহ আরো নানা ছবিতে অভিনয় করে। ২০১১ সালে দেব-কোয়েল জুটি রাজীব বিশ্বাস পরিচালিত ও সুরিন্দার ফিল্মস প্রযোজিত *[[পাগলু]]* ছবিতে অভিনয় করে। এই ছবিটি *[[চ্যালেঞ্জ ২ (২০১২-এর চলচ্চিত্র)|চ্যালেঞ্জ ২]]* (২০১২) এর আগ পর্যন্ত মুক্তির প্রথম দিনে সর্বাধিক দর্শক দেখার রেকর্ড করে। এর পর এই জুটি *[[পাগলু ২]]* ছবিতেও অভিনয় করেন। এছাড়াও এই জুটি আরো নানা ব্লকবাস্টার ছবিতে অভিনয় করেন।

### টেলিভিশন

কোয়েল *কথা ও কাহিনী* টক-শোর মাধ্যমে টেলিভিশনে তার পদার্পণ ঘটান ও ইটিভি বাংলায় রিয়েলেটি শো *ঝলক দিখলা ঝা* বিপরীতে রেমো ডি' সুজার সঙ্গে ও পেয়ার ওয়ালা লাভ স্টোরি রাহুল বৈদ্যর বিপরীত।

২০০৭ সালে জি বাংলায় প্রথম সম্প্রচারিত মহালয়ায় তিনি দেবী মহিষাসুরমর্দিনীর ভূমিকায় অভিনয় করেছিলেন।

### পণ্যদূত

কোয়েল বিভিন্ন বহুজাতিক প্রতিষ্ঠানের পণ্যদূত হিসেবে টিভিএস মোটর কোম্পানী, ফেয়ার এন্ড লাভলী, প্যানাসনিক, ভ্যাসলিন প্রভৃতি পণ্যের বিজ্ঞাপন করেন।

## চলচ্চিত্রের তালিকা

### টেলিভিশন

### মহালয়া

## পুরস্কার

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:বাঙালি হিন্দু
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:কলাকার পুরস্কার বিজয়ী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার অভিনেত্রী
বিষয়শ্রেণী:ওড়িয়া চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কলকাতার_রাজনীতিবিদ
বিষয়শ্রেণী:২১শ_শতাব্দীর_ভারতীয়_নারী_রাজনীতিবিদ